Ńdɔ̄ éyə ma mǎyī nyé yalan yá ? Bibúg bīfē māyi tɔ́b ? 15Mə fyáŋán bɔ sósōō, ma sə̌ kig nyé dzǎm yalan ânyu; ma yəan fɔ́ɔ́ hə ákogolan ai ǹsɔ́man wáma. 16Tɔ a wóg mā, ngə́ mə̄ kɔ́golan ai nyé, mə sə́ kig dzǎm yə́bə̄ naa á ngáwóg kíŋ dzama. 17Nyé yǎ ā zu ma bitá hə anə́ ńkulu, nyé yǎ ā bulu məvə́ŋ máma təge ai etɔm, 18təge mə dzoge nə́ mə́ tâm tɔ́ī ḿvəbə hədá a dzáli ma ǹnə́m ai miǹtyé. 19Ákə ḿfág yǎ ngul ? Ńnyé a nə́ ngul ébēn. Á lóē sósōō ? Zá a yi bɔ ńkad ? 20Tɔ mə nə sósōō mod, anyu dáma lâyi ma kpee á ńkad; á sááŋ təge ai m̀bə dzam, lâyi lə́dē naa mə nə mod mətóm. 21Yə mə nə fɔ́ɔ́ təge ai atɔ́n ? Mǎmēn māyə̌m kīg dɔ́. Mǎlāŋ kīg fə enyiŋ á táŋ, ányiŋ látsāg mā á ńnə̄m. 22Dzé fɔ̄ɔ̄ é nə́ dzé, mə ngákad yǎ dɔ̄: a ndáman ényɔ́ á nə̄ á sááŋ təge ai m̀bə̂ dzam, dzam də́dā fə anə́ ényɔ́ á nə̄ ḿbə̂ mod.